שמואל דיין

שמואל דיין (8 באוגוסט 1891 – 11 באוגוסט 1968) היה מפעילי היישוב, איש ההתיישבות העובדת וחבר הכנסת. נולד בעיר ז'אשקוב בתחום המושב של האימפריה הרוסית (כיום ז'אשקיב (Жашков) במרכז אוקראינה, צפונית לאומן) לרב אברהם הלוי דיין ולחיה לבית קיטאיגורודסקי. כבר בגיל צעיר הצטרף לתנועה הציונית, ועלה לארץ ישראל במסגרת העלייה השנייה ב-1908. סבו, פינחס הלוי דיין, שעברת את שם משפחתם ל"דיין"[דרושה הבהרה] - היה חסיד סקווירא. משנת 1908 ועד 1911 עבד כחקלאי בפתח תקווה, ברחובות, ביבנה ובחוות כנרת. משנת 1911 היה פעיל במפלגת הפועל הצעיר. ב-1911 הצטרף לקבוצת דגניה א' (שהוקמה ב-1910). בדגניה א' נשא את אשתו דבורה (1891–1956), בתו של יחיאל זאב זטולובסקי, שעלתה ארצה שנה קודם לכן מאוקראינה. שם גם נולד בנו משה. ב-1920 (חנוכה תרפ"א) היה ציר בוועידת היסוד של ההסתדרות. שמואל דיין ואשתו היו חברי דגניה עד 1921. יחד עם אשתו, דיין היה ממייסדי נהלל, מושב העובדים הראשון בארץ, שהוקם בשנת 1921. יצא בשליחויות היישוב היהודי לפולין ולארצות הברית, והיה מראשי תנועת המושבים. בשנת 1949 נבחר לכנסת הראשונה מטעם מפא"י, וכיהן כחבר הכנסת בכנסות הראשונה, השנייה והשלישית. בכנסת השלישית כיהן כסגן יושב ראש הכנסת. כיהן כחבר הכנסת עד שנת 1959, ולא הצליח להיבחר לכנסת הרביעית. שמואל דיין הוא אביהם של משה, זוהר (זוריק) דיין ואביבה גפן. סבם של יעל, אודי, אסי, ועוזי דיין, ושל יהונתן גפן. בין ניניו ליאור דיין, אביב ושירה גפן. כלתו, רות דיין, היא אחותה של ראומה ויצמן, אלמנת נשיא המדינה השביעי עזר ויצמן. נקבר בבית הקברות של נהלל. בהלווייתו נכחו אלפים. באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה. עם חצי יובל שנים של דגניה, תל אביב: א"י שטיבל, תרצ"ה. מושבי עובדים בארץ ישראל, ירושלים: ר' מס (ספרית דורות, ספר ב), תש"ה. עם תום השואה, תל אביב: הוצאת תנועת המושבים והארגונים, תש"ה. אדם ואדמתו: כ"ה שנות נהלל, תל אביב: תנועת המושבים וחברת מסדה, תש"ח. בימי חזון ומצור: מיומני, תעודות ומיסמכים, תל אביב: מסדה ותנועת המושבים, תשי"ג. כחולמים: שלושים וחמש שנות תנועת מושבי העובדים, תל אביב: מסדה ותנועת המושבים, תשט"ו. על גדות ירדן וכנרת: פרקי זכרונות, תל אביב: מסדה, תשי"ט. (על דגניה א'). נהללים: סיפור ארבעים שנה, תל אביב : מסדה ותנועת המושבים, תשכ"א. (על נהלל.) דמויות בשדות, תל אביב: מסדה, 1964. (על תנועת המושבים.) עם אבות ההתיישבות, תל אביב: מסדה, תשכ"ז. 'דיָן, שמואל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 162. (הספר בקטלוג ULI) מזכרונות שמואל דיין, בתוך: אברהם יערי, זכרונות ארץ ישראל, חלק שני. פרק צ: "ייסודה של דגניה", חשון תרע"א (1910), עמ' 935–960; פרק קיא: "ראשיתה של נהלל", תרפ"א (1921), עמ' 1170–1185. שמואל דיין, באתר הכנסת שמואל דיין, באתר כנסת פתוחה דוד תדהר (עורך), "שמואל דיין", באנציקלופדיה לחלוצי הישוב ובוניו, כרך ג (1949), עמ' 1407 נדב מן, יש דין ויש דיין: תמונות מאלבום המשפחתי בנהלל, באתר ynet, 22 בספטמבר 2011 שמואל דיין (1891-1968), דף שער בספרייה הלאומית מפרי עטו: ח"כ שמואל דיין, המושב מבוסס על היחיד, מעריב, 13 בפברואר 1963 שמואל דיין, אנו שקועים ביוון הניצול, דבר, 17 במאי 1963 שמואל דיין, נגד קדחת התעשיה בכפרים, דבר, 22 ביוני 1962 הקונסול הפתיע: סבא שלי היה חסיד סקווירא, באתר בחדרי חרדים דוד תדהר (עורך), "דבורה דיין", באנציקלופדיה לחלוצי הישוב ובוניו, כרך ג (1949), עמ' 1404 דוד תדהר (עורך), "יחיאל זאב זטולובסקי", באנציקלופדיה לחלוצי הישוב ובוניו, כרך ג (1949), עמ' 1483 שמואל דיין – למנוחות, דבר, 13 באוגוסט 1968; שמואל דיין ז"ל הובא למנוחות, מעריב, 13 באוגוסט 1968